Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XI: Luettelo, jota tarkoitetaan liittymisasiakirjan 24 artiklassa: Malta - 10. Ympäristö - B. Jätehuolto



Virallinen lehti nro L 236 , 23/09/2003 s. 0869 - 0869



B. JÄTEHUOLTO 1. 31993 R 0259: Neuvoston asetus (ETY) N:o 259/93, annettu 1 päivänä helmikuuta 1993, Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta (EYVL L 30, 6.2.1993, s. 1), sellaisena kuin se on viimeksi muutettuna seuraavalla: - 32001 R 2557: komission asetus (EY) N:o 2557/2001, annettu 28.12.2001 (EYVL L 349, 31.12.2001, s. 1). a) Kaikista asetuksen (ETY) N:o 259/93 liitteisiin II, III ja IV sisältyvien hyödynnettäväksi tarkoitettujen jätteiden siirroista Maltaan ja kyseisiin liitteisiin sisältymättömien hyödynnettäväksi tarkoitettujen jätteiden siirroista ilmoitetaan toimivaltaisille viranomaisille ja ne käsitellään asetuksen 6, 7 ja 8 artiklan mukaisesti 31 päivään joulukuuta 2005 saakka. b) Poiketen siitä, mitä asetuksen (ETY) N:o 259/93 7 artiklan 4 kohdassa säädetään, toimivaltaiset viranomaiset vastustavat asetuksen liitteisiin II, III ja IV sisältyvien hyödynnettäväksi tarkoitettujen jätteiden siirtoja ja kyseisiin liitteisiin sisältymättömien hyödynnettäväksi tarkoitettujen jätteiden siirtoja laitokseen, jolle on myönnetty tilapäinen poikkeus tiettyjen suurista polttolaitoksista ilmaan joutuvien epäpuhtauspäästöjen rajoittamisesta annetun Euroopan parlamentin ja neuvoston direktiivin 2001/80/EY [5] tiettyjen säännösten soveltamisesta, niin kauan, kuin tilapäistä poikkeusta sovelletaan vastaanottavaan laitokseen. 2. 31994 L 0062: Euroopan parlamentin ja neuvoston direktiivi 94/62/EY, annettu 20 päivänä joulukuuta 1994, pakkauksista ja pakkausjätteistä (EYVL L 365, 31.12.1994, s. 10). a) Poiketen siitä, mitä direktiivin 94/62/EY 6 artiklan 1 kohdan a alakohdassa säädetään, Malta saavuttaa seuraavien pakkausmateriaalien hyödyntämistä koskevat kokonaistavoitteet 31 päivään joulukuuta 2009 mennessä seuraavia välitavoitteita noudattaen: - muovin kierrätys: 5 painoprosenttia liittymispäivään mennessä, 5 prosenttia vuonna 2004, 5 prosenttia vuonna 2005, 7 prosenttia vuonna 2006, 10 prosenttia vuonna 2007 ja 13 prosenttia vuonna 2008; - kokonaiskierrätystavoite: 18 painoprosenttia liittymispäivään mennessä, 21 prosenttia vuonna 2004 ja 25 prosenttia vuonna 2005; - kokonaishyödyntämistavoite: 20 painoprosenttia liittymispäivään mennessä, 27 prosenttia vuonna 2004, 28 prosenttia vuonna 2005, 34 prosenttia vuonna 2006, 41 prosenttia vuonna 2007 ja 47 prosenttia vuonna 2008. b) Poiketen siitä, mitä direktiivin 94/62/EY 18 artiklassa säädetään, vaatimusta, jonka mukaan direktiivin mukaisten pakkausten markkinoille saattamista Maltan alueella ei saa estää, ei sovelleta Maltassa ennen 31 päivää joulukuuta 2007 Maltan kansallisen lainsäädännön mukaisiin vaatimuksiin, joiden mukaan hiilihappopitoiset virvoitusjuomat, joiden alkoholipitoisuus on alle kaksi prosenttia, on myytävä uudelleenkäytettävissä lasipulloissa tai annosteltava metalliastioista. [5] EYVL L 309, 27.11.2001, s. 1. --------------------------------------------------